Lauri Markkanen

Lauri Elias Markkanen (sündinud 22. mail 1997 Vantaas) on soome korvpallur, kes mängib 2022. aastast NBA klubis Utah Jazz.

 Karjääri algus 
Lauri Markkanen mängis kõigepealt Soome noorteliigades ning 2015. aastal valiti ta I-divisjoni B parimaks mängijaks. 2016. aastal kutsuti ta osalema talendikate rahvusvaheliste noormängijate tähtede mängule Nike Hoop Summitile.

 NBA karjäär 
Aastatel 2016–2017 mängis Markkanen USA üliõpilasliigas Arizona ülikooli meeskonnas, kus tema hea esitus pälvis laialdast tähelepanu. NBA noormängijate värbamisel valiti ta seitsmendana Minnesota Timberwolvesi, kust vahetati kohe edasi Chicago Bullsi.

2017. aasta oktoobris püstitas ta NBA rekordi, kui tabas esimese kolme mänguga kümme kolmepunktiviset.Soome debütant Lauri Markkanen jõudis NBA rekordini 

Debüüthooajal keskmiselt 15,2 punkti ja 7,5 lauapalli kogunud Markkaneni näitajad kerkisid järgmisel, 2018/19. hooajal 18,7 punkti ja 9 lauapallini mängus.

 Rahvuskoondis 
pisi|Lauri Markkanen 2017. aasta EM-il
2015. aasta kuni 18-aastaste Euroopa meistrivõistlustel oli Markkanen resultatiivseim mängija. 2016. aasta kuni 20-aastaste Euroopa meistrivõistlustel oli Markkanen taas resultatiivseim mängija (24,9 punkti mängus) ning ta valiti ka turniiri tähtede viisikusse.

Lauri Markkanen mängib Soome rahvuskoondises, debüüdi täiskasvanute koondises tegi ta 14. augustil 2015 mängus Belgia vastu.http://www.basket.fi/uutiset/kaikki_uutiset/?x122462=33421240

Markkanen mängis 2017. aasta Euroopa meistrivõistlustel, kus aitas viia koondise 16 parema hulka, kogudes 6 mänguga keskmiselt 19,6 punkti ja 5,7 lauapalli.Lauri Markkanen Profile EuroBasket 2017

2022. aasta Euroopa meistrivõistlustel kogus Markkanen Soome 94-86 võidumängus Horvaatia üle 43 punkti, mis viis  Soome taas veerandfinaali pärast 55 aastat (viimane oli 1967. aastal). Ühtlasi püstitades ta Soome mängijate EM-turniiride kõigi aegade punktirekordi.Markkanen takeover: 43-point special sends Finland to the Quarter-Finals FIBA, 11. september 2022

8. augustil 2025 kogus Markkanen 2025. aasta Euroopa meistrivõistlustel karjääri parima tulemusena 48 punkti, kui Soome võitis Belgiat 105:62.

 Saavutused NBA-s 
 Kiireim NBA mängija, kes jõudis oma esimesel hooajal 100. tabava kolmepunktiviskeni (41 mänguga)LaVine gets 18, Bulls end Miami's 7-game win streak, 119-111  ESPN.com. 15 January 2018
 Ainus mängija NBA ajaloos on teinud 100 pealtpanekut ja 200 tabavat kolme punkti viset ühel hooajalMarkkanen Continues Breakout Season By Making NBA History www.nba.com. Retrieved 13 April 2023

 Meeskonnad
 2012−2014 BC Jyväskylä
 2014−2016 HBA-Märsky
 2016−2017 Arizona Wildcats
 2017−2021 Chicago Bulls
 2021−2022 Cleveland Cavaliers
 2022– ... Utah Jazz

 Viited 

 Välislingid 
 Lauri Markkanen – NBA.com
 Lauri Markkanen – Basketball-Reference.com

Kategooria:Soome korvpallurid
Kategooria:Sündinud 1997